Brunn am Gebirge
Brunn am Gebirge (prevedeno Izvor u brdima) je trgovište na istoku Austrije od 11,602 stanovnika, koje administrativno podpada pod Okrug Mödling.

Geografske karakteristike

Brunn am Gebirge leži na jugu Donje Austrije, na južnoj granici Wienerwalda između Beča i Mödlinga.

Brunn je praktički spojen sa Bečom, pa je danas njegovo predgrađe.

Historija
Brunn je naseljen još od 6. milenija pne., to dokazuje arheološko nalazište iz neolitika, kontinuitet naselja 
protegao se do rimskih vremena, dokaz za to je grobnica sa portretom žene iz 1. vijeka, to je jedini oslikani portret iz tih vremena, koji se danas čuva u lokalnom muzeju.

Današnji Brunn je izrastao u 10. vijeku pod imenom Prun ili Brun, što je značilo izvor. Prvi put je dokumentiran u 12. vijeku kao Prunni u nekom darovnom ugovoru. Početkom 16. vijeka podignut je bedem oko mjesta, koji se održavao narednih 300 godina.

Znamenitosti

Od znamenitosti Brunn ima kasnogotičku hodočasničku crkvu, podignutu od 15. do 16. vijeka.

Privreda
Oko 63 % svih zaposlenih 1991.  radilo je u tercijarnom sektoru (administracija, trgovina, usluge).
Ostali rade u brojnim malim industrijskim pogonima koji proizvode široku paletu proizvoda od stakla, plastike, papira, svijeća, licitara do izolacijskih materijala, betonskih konstrukcija, rešetki, namještaja, pumpi, alatnih 
strojeva, elektromotora, preciznih mehaničkih uređaja i artikala od galvaniziranog cinka.

Brunn je također poznat po vinogradarstvu.

Izvori

Vanjske veze 

 Službene stranice Brunn am Gebirgea 
Gradovi i naselja Donje Austrije
Gradovi u Austriji